Diari Oficial de la Generalitat Valenciana


Sumari del DOGV 3754, del 22-05-2000 (2000/3926)

RESOLUCIÓ de 10 de maig de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un auxiliar de laboratori.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3754

Data del DOGV
:   22-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3926


Data del document
:   10-05-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu

RESOLUCIÓ de 10 de maig de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un auxiliar de laboratori. [2000/3926]
  
Vacant un lloc de treball de l'escala auxiliar bàsica de laboratori, adscrit a la Unitat Predepartamental de Tecnologia de la Universitat Jaume I, classificat D14E004, i dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent precisa la seua cobertura, aquest Rectorat, en base a allò que s'ha disposat en l'article 5 del Text Refós de la Llei de la Funció Pública Valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
a) Ser espanyol o nacional d'un estat membre de la Unió Europea o nacional d'aquells estats, als que, en virtut de Tractats Internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea. També podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors de la dita edat que visquen a les seues expenses.
  
b) Haver complit divuit anys i no haver assolit l'edat de jubilació.
  
c) Estar en possessió del títol de Graduat Escolar o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
d) No patir malaltia ni estar afectat per limitació física o psíquica que siga incompatible amb l'acompliment de les corresponents funcions.
  
e) No haver sigut separat mitjançant expedient disciplinari del servei de qualsevol de les Administracions Públiques, ni trobar-se inhabilitat per a l'acompliment de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta en l'annex I, junt amb el seu currículum, seran presentades al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.
  
És necessari presentar una fotocòpia del DNI.
  
No serà necessària la compulsa dels documents que es presenten fotocopiats, només serà necessària la declaració jurada de l'interessat sobre l'autenticitat dels mateixos, així com les seues dades que figuren en la instància, sense perjudici que en qualsevol moment la Comissió o la Universitat puguen requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si és procedent, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen l'esmentat vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és procedent, del fet que l'aspirant viu a les seues expenses o està al seu càrrec.
  
Tercera. Objecte i període
  
L'objecte d'aquesta convocatòria és la cobertura temporal del lloc de treball núm. 10.331, Auxiliar de laboratori, classificat D14E004, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establits en els articles 20 i 21 del Text Refós de la Llei de Funció Pública Valenciana, o s'amortitze.
  
Quarta. Perfil del lloc
  
Auxiliar de laboratori per als laboratoris i tallers vinculats amb les Àrees de Dibuix i Expressió Gràfica Arquitectònica de la Unitat Predepartamental de Tecnologia. La seua jornada laboral serà de vesprada.
  
Cinquena. Proves selectives
  
Consistiran en una prova teòrica i una altra pràctica, d'acord amb el temari que figura en l'Annex II. Ambdues tindran caràcter eliminatori. Cada prova es valorarà de 0 a 10 punts, s'haurà d'obtenir un mínim de 5 punts en cadascuna per a superar-les.
  
Sisena: Tribunal Qualificador
  
L'estructura del tribunal qualificador és la que figura en l'annex III d'aquesta convocatòria. Els membres del tribunal s'abstindran d'intervenir quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles mencionats.
  
El tribunal resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.
  
El procediment d'actuació del tribunal s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Setena. Recursos
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si procedeix, podrà revisar les resolucions del tribunal, d'acord amb la mencionada norma.
  
Castelló de la Plana, 10 de maig de 2000.- El rector: Fernando Romero Subirón.
  
ANNEX I
  
Instància
  
DADES PERSONALS
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir interinament el lloc de treball ..., convocat per Resolució de data ... de ... de 2000.
  
DECLARE que són certs les dades consignades en ella i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló, ... , de ?de 2000.
  
RECTORAT DE LA UNIVERSITAT JAUME I
  
ANNEX II
  
Temari de coneixements sobre els quals versarà la prova teòrica
  
1. Els productes ceràmics: Classificació. Pastes ceràmiques. Les argiles, tipus i preparació.
  
2. Tècniques d'elaboració: Modelatge a mà, per plaques, per rotlles, elaboració al torn. Motlles a pressió, manuals i mecànics. Motlles per bugada. Trefilatge o estirat de l'argila. Motlles en escaiola. Assecat. El bescuit.
  
3. Ceràmica i arquitectura. El mòdul. Paviments i revestiments ceràmics
  
4. Engalbes, vernissos, esmalts i colors.
  
5. Sistemes i tècniques de decoració: Decoració en estat plàstic. Argila a la duresa del cuir. Decoració amb engalbes. Decoració en relleu. Pentinat. Decoració tipus àgata. Neriatge. Decoració amb plantilles. Reserves. Decoració sobre esmalt. Serigrafia. Cocció de l'esmalt (segona i tercera cocció).
  
6. Forns i cocció. El rakú.
  
Coneixements sobre els quals versarà la prova pràctica.
  
1. Destresa en el maneig dels útils ceràmics.
  
2. Coneixement de les tècniques i processos del treball artesà de la ceràmica.
  
3. Experiència en la utilització: Torn. Laminadora. Extrusora. Forn. Fresadora.
  
4. Coneixement de les tècniques i processos industrials del treball ceràmic.
  
ANNEX III
  
Tribunal titular
  
President: el rector o persona en qui delegue
  
Vocals:
  
- Tres en representació de la Universitat Jaume I
  
- Un representant de la Junta de Personal del PAS, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.